Správa zo zahraničnej pracovnej cesty 
1.	Účastníci ZPC:

Jaroslava Szüdi, Ing., PhD.	-  NHF EUBA, odborný asistent, NJ, AJ
-	koordinačný tím PA7 EUSDR, SVaT

2.  Zahraničná pracovná cesta:

Štát:	Belgicko	
Mesto:
Adresa:	Brusel
c/o Representation of Land Baden-Württemberg to the EU, Rue Belliard 60-62, Brusel
	
Vykonaná v dňoch:	12.10.-14.10.2016
	
Prijímajúca organizácia:	Dunajský strategický bod / Danube Strategy Point (DSP)	
Účel cesty:                          	Workshop EK pre koordinátorov prioritných oblastí a expertov k problematike merania pridanej hodnoty makroregionálnych stratégií + Rokovanie s DSP ohľadom projektu technickej asistencie pre PA7
	
Spôsob financovania:	MŠVVaŠ SR (+ technická asistencia EUSDR)	
		
3.  Rámcový program pobytu:
12.10.2016 : cesta Bratislava – Viedeň - Brusel + príprava na zasadnutia
13.10.2016 : účasť na workshope k meraniu pridanej hodnoty
14.10.2016 : účasť na zasadnutí s DSP + cesta Brusel – Viedeň - Bratislava

4.  Stručný priebeh rokovaní:

     Workshop na tému Meranie pridanej hodnoty EÚ stratégie pre dunajský región (EUSDR) sa uskutočnil v priestoroch sídla Dunajského strategického bodu (DSP) na Stálom zastúpení Bádensko-Würtembergska (jedného z regiónov EUSDR)v Bruseli pri príležitosti európskeho týždňa regiónov a miest 2016. Jeho organizátormi boli DSP a Európska komisia a vznikol ako požiadavka komisie a potreba členských krajín EUSDR po vhodnom nástroji, ktorý by slúžil na meranie pridanej hodnoty stratégie. Účastníkmi workshopu boli členovia koordinačných tímov prioritných oblastí EUSDR, národné kontaktné body, výskumníci a experti zaoberajúci sa rôznymi formami/metódami hodnotenia/monitorovania kvality, a ďalší účastníci zo stálych zastúpení členských krajín EUSDR a Európskej komisie.
     Cieľom workshopu bolo prostredníctvom riadených diskusií a skupinových aktivít zistiť inputy od všetkých zúčastnených strán k implementácii EUSDR a k možnostiam ako správne a efektívne nastaviť proces jej monitorovania a hodnotenia/merania pridanej hodnoty (v makroregionálnom kontexte) a posúdiť prípadné výhody/nevýhody z jednotlivých metód hodnotenia a posudzovania výstupov dosiahnutých v rámci stratégie. 
     V nasledujúci deň som sa zúčastnila rokovania s členmi DSP – p. Vilfanom, p. Blaskom a p. Mondonom ohľadom otázok súvisiacich s ukončením súčasného projektu technickej asistencie, a tiež ohľadom novej výzvy Dunajského nadnárodného programu pre projekty prioritných oblastí novej technickej asistencie pre obdobie 2017-2019.

5.  Odporúčané závery:
•	osloviť srbskú stranu – ako spolukoordinátora PA7 ohľadom projektu technickej asistencie na roky 2017-2019
T: ihneď
•	spolupodieľať sa na prípravách 5. výročného fóra EUSDR, ktoré sa uskutoční v dňoch 
3. - 4. novembra 2016 v Bratislave
T: priebežne

6.   Prehľad prinesenej dokumentácie a miesto jej uloženia:
Dokumentácia je uložená u účastníčky ZPC na sekcii vedy a techniky (SVaT). Ďalšie informácie a prezentácie sú dostupné na webovom sídle EUSDR, a na sociálnych sieťach EUSDR (facebook, twitter).

7.   Osobitne vyhodnotený očakávaný prínos ZPC
Počas workshopu a individuálnych stretnutí boli prediskutované možnosti hodnotenia pridanej hodnoty EUSDR (na makroúrovni) – výstup z workshopu, s ktorým budeme v rámci koordinačného tímu PA7 pracovať bude spracovaný a distribuovaný účastníkom dodatočne. Dôležité však bolo najmä osobné stretnutie s členmi DSP a vyjasnenie si vzájomných otázok spojených s projektami technickej asistencie, s novou prebiehajúcou výzvou DTP a s organizáciou workshopov na 5. výročnom fóre EUSDR, ministerskou konferenciou a tlačovou konferenciou.

8.    Spôsob zverejnenia výsledkov ZPC, prenos získaných informácií
Správa z cesty bude zverejnená na webovom sídle MŠVVaŠ SR.

Súhlasíme so zverejnením správy na internete.

Správu vypracovala: 				Dátum: 18.10.2016
J. Szüdi (PA7 EUSDR)					....................	

Správu schválili:
Ľ. Pitlová (poverená vedením odboru SaEZ)	....................
M. Hajduk (generálny riaditeľ sekcie VaT)		....................